OpenLLM-France/wikimedia huggingface dataset:
# El Indio

El Indio és una concentració de població designada pel cens dels Estats Units a l'estat de Texas. Segons el cens del 2000 tenia 263 habitants.

## Demografia

Segons el cens del 2000, El Indio tenia 263 habitants, 65 habitatges, i 59 famílies. La densitat de població era de 57,7 habitants per km².
Dels 65 habitatges en un 52,3% hi vivien nens de menys de 18 anys, en un 81,5% hi vivien parelles casades, en un 7,7% dones solteres, i en un 9,2% no eren unitats familiars. En el 7,7% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,05 i el nombre mitjà de persones que vivien en cada família era de 4,32.
Per edats la població es repartia de la següent manera: un 39,5% tenia menys de 18 anys, un 11% entre 18 i 24, un 21,7% entre 25 i 44, un 19% de 45 a 60 i un 8,7% 65 anys o més.
L'edat mediana era de 25 anys. Per cada 100 dones de 18 o més anys hi havia 98,8 homes.
La renda mediana per habitatge era de 20.179 $ i la renda mediana per família de 20.179 $. Els homes tenien una renda mediana de 26.250 $ mentre que les dones 0 $. La renda per capita de la població era de 5.462 $. Aproximadament el 25,5% de les famílies i el 35,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- El Indio». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- El Indio». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Apterisme

L'apterisme, en sentit estricte, és el tret propi d'animals mancats d'ales. En zoologia, el terme àpter s'usa habitualment per a designar els insectes sense ales, com per exemple els pugons àpters, els weta o els mantofasmatodeus. D'entre les aus, el kiwi és un ocell àpter, mentre que d'altres ocells com el dodo o l'estruç són relativament àpters car tenen ales atrofiades, i no serveixen per volar.
Generalment el terme apterisme és usat per a descriure individus d'espècies en què les ales són ubiques (p. ex.: En algunes mosques del gènere Drosophila l'absència d'ales és el resultat d'una mutació genètica). El terme apterisme també s'usa en individus d'espècies en què la presència d'ales és pròpia d'aquell estadi metabòlic (p. ex.: les formigues obreres són àpteres, mentre que els individus reproductors presenten ales). També hi ha casos de dimorfisme sexual, en què un dels sexes d'una mateixa espècie és àpter mentre que l'altre sexe no. Per exemple en els pugons hi ha generacions de femelles àpteres. Hi ha espècies en què tots els individus no tenen ales, com els membres de l'espècie Apteromantis aptera.

## Bibliografia

* Roff, Derek A. «The Evolution of Wing Dimorphism in Insects» ( PDF) (en anglès). Evolution, Vol. 40,, No. 5., Sep., 1986, pp. 1009-1020 [Consulta: 14 desembre 2010].
# BGB

BGB té els següents significats:
* Partit de Camperols, Artesans i Ciutadans (del seu nom en alemany Bauern-, Gewerbe- und Bürgerpartei), partit polític històric de Suïssa
* Codi Civil d'Alemanya (del seu nom en alemany Bürgerliches Gesetzbuch), compilació del dret civil d'Alemanya
* Barcelona Guide Bureau, empresa de serveis turístics de Barcelona
* BGB (emulador) (de l'acrònim de B Game Boy), emulador per a ordinador de les consoles portàtils Game Boy
# Viquipèdia en grec

La Viquipèdia en grec (en grec: Βικιπαίδεια, Vikipédia) és l'edició en grec de la Viquipèdia. Va ser creada l'1 de desembre del 2002. El gener del 2006 tenia 7.500 articles. El 10 d'octubre del 2006 va arribar als 15.000 articles i el 17 de març del 2007 als 20.000. L'abril del 2010 va superar els 50.600 articles, i va esdevenir la 44a Viquipèdia més grossa per nombre d'articles. El juliol de 2019 va arribar als 133.000 articles.

## Cobertura mediàtica

En la premsa hom ha afirmat que la Viquipèdia en grec és una bona font d'informació; tanmateix, ha rebut crítiques habituals per tenir un punt de vista no neutral en articles relacionats amb la política. Addicionalment, la Viquipèdia en grec va rebre cobertura mediàtica significativa amb motiu de les seves accions, com per exemple en el 10è aniversari de la seva cració. A més, alguns articles sencers de la Viquipèdia en grec acostumen a ser incorporats en articles de notícies i altres llocs web en grec.

## Referències

* ↑ Otterbacher, Jahna; Katakis, Ioannis; Agathangelou, Pantelis. «Linguistic Bias in Crowdsourced Biographies A Cross-lingual Examination» ( PDF) p. 10. Open University of Cyprus, University of Nicosia, 23-07-2019. [Consulta: 11 abril 2021].
* ↑ Κώστας Ονισένκο, Εγκυκλοπαίδεια που εμπλουτίζεται καθημερινά Arxivat 2007-09-30 a Wayback Machine., Εφημ. Καθημερινή της Κυριακής, σ. 34., 24/03/2007
* ↑ «10 χρόνια "κλείνει" η Βικιπαίδεια | Διαδίκτυο | Η ΚΑΘΗΜΕΡΙΝΗ (Wikipedia fa 10 anys)» (en (grec)). kathimerini.gr, 03-12-2012 [Consulta: 11 abril 2021].
* ↑ «10 χρόνια Βικιπαίδεια: Οι αριθμοί λένε πως έχουμε εγκυκλοπαιδικές γνώσεις (10 anys de Wikipedia: els números diuen que tenim coneixements enciclopèdics)». in.gr, 03-12-2012 [Consulta: 11 abril 2021].
# Fossa comuna

* No s'ha de confondre amb fossat.
Una fossa comuna o fossar és l'indret on hom enterra els cadàvers que per diverses raons no tenen sepulcre propi, usualment perquè ningú vol o pot fer-se càrrec del finat. Generalment les fosses comunes s'ubiquen en cementiris d'una certa grandària per fer-se càrrec d'aquelles restes cadavèriques que usualment no reben sepultura (fetus, restes d'amputacions…) o d'aquells cadàvers que ningú reclama. També hi ha les fosses comunes de cementiris que serveixen per als pobres, sovint fundats o portats per organitzacions caritatives o donants de la comunitat, com és el cas al cementiri de Cadaqués.
Les fosses comunes s'usen també en casos de guerra, desastres naturals i epidèmies quan existeix risc de contagis en massa, com durant la Pesta Negra. També les guerrilles o el mateix exèrcit de règims totalitaris han emprat les fosses comunes, sovint en accions contra la població civil. D'aquesta manera, les fosses sense senyalitzar oculten la identitat dels cadàvers, fent que aquestes accions passin impunes com a crims contra la humanitat per l'ocultació dels cossos.

## Vegeu també

* Fossar de les Moreres
* Fossar de la Pedrera
* Fosses de Paterna

## Enllaços externs

* «Fossa comuna». Gran Enciclopèdia Catalana en línia.
# Louis Decazes

Louis Charles Élie Amanien Decazes (París, 29 de maig del 1819 - castell de La Grave, Bonzac (Gironda), 26 de setembre del 1886), segon duc de Decazes i segon duc de Glücksbierg, va ser un diplomàtic i parlamentari francès.

## Biografia

Louis Decazes fou el fill gran del reialista Élie Decazes, par de França, ministre de l'Interior i futur president del Consell de ministres francès, i de la segona esposa d'aquest, Wilhelmine de Beaupoil de Saint-Aulaire. De ben jove entrà a la carrera diplomàtica, i el 1841 ja era secretari d'ambaixada a Londres, i el 1843 a Madrid. Posteriorment va ser enviat especial davant del rei d'Espanya (a Madrid, 1846), i davant del rei de Portugal (a Lisboa, 1847). Nomenat membre del Consell General de la Gironda el 1846, en la revolució francesa de febrer del 1848 va ser destituït de tots els càrrecs públics que ocupava. Es reincorporà al Consell General el 1864.
Es presentà per la Gironda a les eleccions legislatives del 1869 -sense èxit-, i a les del 1871, que guanyà. Va ser nomenat per a l'ambaixada de Londres (6 de setembre del 1873), i poc després rebé la cartera d'Afers Estrangers, substituint-hi el duc de Broglie (22 de novembre). Retingué el càrrec sota diferents governs (de Broglie, de Cissey, Buffet, Dufaure i Simon) fins al 23 de novembre del 1877. En paral·lel, el 1876 havia estat reelegit diputat, pel 8è districte de París, i el 1877 es presentà per dues circumscripcions, Liborna (Gironda) i Lo Puget Tenier (Alps Marítims). Punxà a la primera, però fou elegit per la segona; el resultat, però fou invalidat per irregularitats. Es presentà a les eleccions senatorials, però no pogué aplegar prou vots i es retirà de la vida política.
El 3 d'agost del 1863 s'havia unit matrimonialment a Séverine-Rosalie von Löwenthal (1845-1911), membre d'una família alemanya establerta a la capital austríaca. Tingueren dos fills: Jean, futur duc Decazes, i Wilhelmine. En enviudar, Severine Rosalie es casà amb el príncep Josef Lubomirski.
Va ser distingit amb el títol de Gran Oficial de la Legió d'Honor (18 de juliol del 1876), els graus de comandant de l'orde de Carles III, de l'orde de Dannebrog i de l'orde de l'Estrella Polar de Suècia, el títol de camarlenc del rei de Dinamarca i la Gran Creu de l'orde d'Isabel la Catòlica.

## Notes

* ↑ « Lettres Patentes portant que le duc Louis Decazes de Glucksbierg, né en mai 1819, est autorisé à accepter le titre de chambellan de Sa Majesté le Roi de Danemark, sans perdre la qualité et les droits de Français ; à la charge expresse par lui de ne jamais, et sous quelque prétexte que ce puisse titre, porter les armes contre la France, sous les peines contenues dans les lois et ordonnances du royaume. Paris, 29 février 1840 » — Bulletin des lois du Royaume de France

## Referències

* ↑ «Casa Löwenthal de Linau, al web "novanobilitas"» (en txec). Arxivat de l'original el 2015-02-07. [Consulta: 1r febrer 2015].
* ↑ «La Casa dels prínceps de Lubomirski, al web "Almanach de Gotha» (en anglès). [Consulta: 1r febrer 2015].
* ↑ «14.439». Bulletin des lois du Royaume de France, XVII, 17-08-1840, pàg. 454.
# El Infiernillo

El Infiernillo és una entitat de població de l'Uruguai, ubicada a l'est del departament de Florida. Té una població aproximada de 160 habitants, segons les dades del cens del 2004.
Es troba a 174 metres sobre el nivell del mar.

## Referències

* 1 2 (anglès) Mapa, localització, clima i altres dades
# Antonio Ruiz

«Antonio Ruiz» té aquests significats:
* Antonio Ruiz Fernández, futbolista
* Antoni Ruiz Negre, dramaturg
* Antonio Ruiz Pipó, compositor
* Antonio Ruiz Soler, Antonio, ballarí de dansa espanyola
# BFR

BFR té els següents significats:
* Botafogo de Futebol e Regatas, club de futbol de Rio de Janeiro (Brasil)
* Institut Federal per a l'Avaluació de Riscos (del seu nom en alemany Bundesinstitut Für Risikobewertung), organisme responsable de la seguretat alimentària i química d'Alemanya
* Retardant de flama bromat (del seu nom en anglès Brominated Flame Retardant), retardant de flama que conté brom
* BFR (coet) (de l'acrònim en anglès Big Falcon Rocket), projecte de coet de l'empresa SpaceX
# Fragmentació

«Fragmentació» té aquests significats:
* Fragmentació o escissió, sistema de reproducció no sexual mitjançant el qual un individu es divideix en dos o més trossos
* Fragmentació de l'hàbitat, procés d'alteració del medi ambient important per la dinàmica de poblacions i la biologia de la conservació
* Fragmentació de disc dur
* Bomba de fragmentació, granada de fragmentació britànica
# Sant Genís de Rocafort

El monestir de Sant Genís de Rocafort és un monestir situat a la localitat de Martorell, a la comarca del Baix Llobregat.
Va ser fundat pels barons de Castellví, Guillem II Bonfill i la seva esposa Sicarda, l'any 1042. Una altra donació és del 1084. Va quedar unit al Monestir de Sant Miquel de Cruïlles des de l'any 1282. Va tenir possessions a tota la zona del Llobregat, la seva decadència va començar al segle xiv i va sofrir grans destrosses al terratrèmol de Catalunya de 1448. Es va fer la seva secularització el 1534.

## L'edifici

Es conserven restes de la seva església de planta rectangular amb una nau de volta de canó apuntada, amb un arc toral ogival, als seus murs laterals té arcosoli en forma de capelles. A la porta principal, per la part exterior està formada per dues arquivoltes i un timpà amb un relleu d'una flor de sis pètals al seu centre. Adjunt a les restes de l'església es troba el poc que queda del Castell de Rocafort, amb restes conservades que semblen de mitjan segle xii. Del castell es destaquen un llenç de muralla que ressegueix el perfil de la roca i una torre de planta rodona amb la base ben conservada.
Als museus de Martorell es conserven diversos elements esculpits i sarcòfags procedents del monestir.

## Referències

* ↑ Baucells i Reig, Josep. El priorat de Sant Genís de Rocafort (Martorell) (en català). Martorell: Centre d'Estudis Martorellencs, 2007, p. 162. ISBN 978-84-611-9752-1.
* 1 2 «Santa Margarida del Priorat de Sant Genís de Rocafort». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 desembre 2019].

## Enllaços externs

* Informació del monestir Arxivat 2008-04-23 a Wayback Machine.
* Visita virtual al monestir
# Lukman Padshah

Lukman Padshah (+ vers 1390) fou emir de Gurgan vassall de Tamerlà. Era fill del kan il-kànida Togha Temur.
A la mort del seu pare (1353), el seu general Amir Wali va prendre el poder aprofitant la lluita contra els sarbadàrides (vers 1353) i es va mantenir fins al 1384 quan fou expulsat per Tamerlà, morint assassinat poc després (1386). Tamerlà va dominar el Gurgan entre 1383 i 1384. El 1384 va decidir posar en el poder com a vassall a la dinastia de Togha Temur i va proclamar al fill d'aquest Lukman Padshah al que va imposar l'obligació d'estar en bones relacions amb els sayyids walis de Sari i d'Amol.
El 1391 ja s'esmenta un nou emir a Gurgan, el seu fill Pirak Pasha (també Pir Pasha).

## Referències

* V. Minorsky, Enciclopèdia de l'Islam, I Ed. (francès), pag. 821.
# Dundrum

«Dundrum» té aquests significats: Dundrum és el nom de diversos llocs:
a la República d'Irlanda:
* Dundrum (Dublín), un suburbi de la ciutat de Dublín
** Dundrum Town Centre, un centre comercial
* Dundrum (Comtat de Tipperary)
** el meteorit de Dundrum del 1865, que caigué a Munster (vegeu caiguda de meteorit)
a Irlanda del Nord:
* Dundrum (Comtat de Down), un poble
* Castell de Dundrum
* Badia de Dundrum
* Dundrum (Comtat d'Armagh), un townland
# Bernat Accolti

Bernat Accolti, conegut com l'únic Aretí" (Arezzo 11 de novembre de 1458-Roma 2 de març de 1535), fou un eclesiàstic italià, duc i vicari pontifici de Nepi del 1520 al 1534 (investit pel Papa Lleó X però destituït i confiscat el ducat pel Papa Pau III). Fou prepòsit comendatari de San Cristoforo de l'orde dels humiliats de Lodi des del 1513, escriptor apostòlic des del 1513, i cèlebre poeta, autor de la comèdia La Virginia i de l'obra Strambotti. El seu fill natural Alfonso Accolti fou autoritzat pel Papa Lleó X per succeir al pare com a duc de Nepi el mateix 1520 però la confiscació del feu per Pau III el 1534 ho va impedir.
# Fragments de Bignan

Els fragments de Bignan és el nom que reben dos fragments en bretó mitjà que foren publicats per Joseph Loth a la Revue Celtique el 1887.

## Datació

Joseph Loth ha datat aquests texts en el segle XVI o començaments del segle xvii. Tanmateix, aquesta datació és inestable perquè es basa essencialment en una data de suport (un acte de 1480) i el de la impressió del llibre en el que estaven inserits (segle xvi). L'argument de l'edat del paper no és admissible, ja que és la de l'acte i res no impedeix pensar que el text bretó es podria haver escrit posteriorment. L'"antiguitat" de l'escriptura, que també se cita, és en realitat l'únic element sobre el que reposa la datació.
La paleografia no permet una datació més precisa: una escriptura estimada de la meitat del segle xvi podria remuntar-se a les primeres dècades del segle o bé a les primeres dècades del segle següent. I és cert que els coneixements paleogràfics de J. Loth no eren gaire consistents. Loth demanà l'ajut del paleògraf Vétault, però no li atribueix ni el desxiframent ni la datació. Loth va concloure amb una mica d'entusiasme el descobriment d'un fragment particularment antic, tot i que l'anàlisi literari del text porta a una data més recent (segle XVII), també compatible amb l'antiguitat de l'escriptura.

## Text donat per Loth

I.
de nep a amao [--] ha deze ol gotib[unan] nep a solicita en dra.
adieu Jahanic deffet an autru doe ro sic[ou]ro Jesus map doe roey en roz sicoro ouz ho tiege.
Amen.
II.
[--] nep bezouet gay [--] diffalas ?em casser [--] men : er a ober joyae
[--] Jahanic me oz pet tavarnen na hoateit quet [-] a palamour den davarn [-] er bedis ouz ho barn
[-] al merch flam en pep amser [--] casser en hon bro ny [--] quement den a so en hy [bras] ha bihan a pet gant hi
[Fur?]nez mat ha habaster [--] hanet en pep amser [--] ha lavenez er bet man

## Fonts

* Joseph Loth. Deux fragments inédits en moyen breton, Revue Celtique, 1887, vol. VIII, p. 161-164.
# Ford 1960

El Ford 1960 és un model d'automòbil que va ser fabricat per la Ford Motor Company als Estats Units l'any 1960.

## Història

La línia de vehicles anomenada Ford completa de l'any 1960 a 1964, va ser complementada per una varietat de Ford, el Thunderbird i compacte Falcon. El cotxe llarg de Ford va créixer encara més, ara havia estat muntat en un xassís de 3.023 mm de distància entre eixos. Els motors van ser heretades d'un Ford 1959. La retracció del sostre al Fairlane Skyliner havia desaparegut, tot i que es mantenia el model convertible Sunliner i el nom de Fairlane duraria només dos anys més, abans de migrar a un nou model de mida mitjana.

## Anys 1961-1962-1963 i 1964

El nom Galaxie acompanyava la carrera espacial nord-americana, en conseqüència aquest model va ser molt estilitzat i amb motors de gran potència, arribant-se a aconseguir 298 Hp en el motor Ford V8 (disponibles al públic). El model Fairlane va deixar el seu lloc a aquest model d'avantguarda. El 1963, després de participar en la competència de la National Association for Stock Car Auto Racing (NASCAR) i aconseguir la victòria amb un Galaxie 427 que tenia un motor V8 de 317 Hp, Ford es converteix en proveïdora de vehicles veloços amb propòsits competitius, per al que alleugereix diverses peces del vehicle, emprant alumini i posteriorment fibra de vidre.

### Galeria d'imatges

* Ford Galaxie Starliner 1960
* Ford Galaxie custom 1960
* Ford Country Squire 1960
* Ford Falcon 500 1960
* Ford F100 1960
* Ford Galaxie 1964
* Ford Thunderbird Convertible 1964
* Ford Galaxie sedan 1963

## Referències

* David L. Lewis (2 005). 100 anys de Ford. Publicacions Internacionals. pp 153-163. ISBN 0-7853-7988-6.
# Lukiànovka (Xkotovski)

* Per a altres significats, vegeu «Lukiànovka».
Lukiànovka (en rus: Лукьяновка) és un poble del krai de Primórie, a l'Extrem Orient de Rússia, que en el cens del 2010 tenia 79 habitants. Pertany al districte rural de Xkotovski.

## Referències

* ↑ «Исторические названия — памятники культуры». Arxivat de l'original el 2007-05-09. [Consulta: 18 febrer 2008].
# Aragonés

«aragonès o aragonés» té aquests significats:
* Aragonès, llengua romànica parlada en diverses valls del Pirineu aragonès, principalment a les comarques del Somontano, la Jacetània, Alt Gàllego, el Sobrarb i a l'oest de la Baixa Ribagorça
* Aragonès, membre del poble dels aragonesos
* Aragonès, relatiu a l'Aragó, comunitat autònoma d'Espanya
* Aragonès, relatiu al Regne d'Aragó, regne peninsular existent entre 1035 i 1707
* Biografies:
** Antonio María Aragonés Lloret, professor universitari i polític valencià
** Josep Maria Aragonès i Rebollar, sacerdot català
** Lluís Aragonès i Delgado de Torres (1961), polític català
** Luis Aragonés (Hortaleza, 1938 - Madrid, 2014), jugador i entrenador de futbol madrileny
** Manuel Aragonés Cucala (Sant Mateu, Baix Maestrat, 1904 - 1982), advocat i polític valencià
** Maria Teresa Aragonès i Perales (Barcelona, 1955), política i activista independentista catalana
** Miguel Aragonés i Llauradó (Montroig del Camp, província de Tarragona, 1852/53 - Barcelona, 1889), fotògraf català
** Pere Aragonès i Garcia (1982), polític català
** Salvador Aragonés i Vidal (Vinyols i els Arcs, 1942), periodista català que fou corresponsal a Roma i director de l'agència de notícies Europa Press de Catalunya entre el 1977 i el 2007
** Sergio Aragonés Domenech (Sant Mateu, Baix Maestrat, 1937), dibuixant de còmics d'origen valencià, nacionalitzat com a mexicà
# Bart Leysen

Bart Leysen (Herentals, 10 de febrer de 1969) va ser un ciclista belga, professional del 1990 al 2002. Un cop retirat ha fet de director esportiu en diferents equips.

## Palmarès

* 1990
** 1r a la Fletxa ardenesa
** Vencedor d'una etapa del Tour d'Hainaut
* 1992
** 1r al Circuit des frontières
* 1993
** 1r al Gran Premi Briek Schotte
* 1995
** 1r al E3 Harelbeke
** 1r a la Copa Sels

### Resultats al Tour de França

* 1998. 92è de la classificació general
* 1999. 133è de la classificació general
* 2001. Abandona (13a etapa)

### Resultats a la Volta a Espanya

* 1995. 78è de la classificació general
* 1996. 79è de la classificació general

### Resultats al Giro d'Itàlia

* 2001. 63è de la classificació general
* 2007. 20è de la classificació general

## Referències

* Resultats a cyclingarchives.com
* Resultats a cyclebase.nl
* Resultats a museociclismo.it
* Resultats a procyclingstats.com
# Wii MotionPlus

El Wii MotionPlus (Wiiモーションプラス) és un dispositiu d'expansió del controlador de videojocs Wii Remote de la Wii que permet capturar moviments complexos amb més precisió. Segons Nintendo, el sensor del dispositiu millora les capacitats de l'acceleròmetre i la barra de sensors del controlador Wii Remote permetent així que les accions es reflecteixin a la pantalla de forma exacta en temps real.

## Història

Nintendo va anunciar el Wii MotionPlus en un llançament de premsa el 14 de juliol de 2008, i el següent dia va revelar a una conferència de premsa a l'E$^3$ Media & Business Summit. Va ser llançat el juny del 2009. El 3 de maig de 2010, Nintendo va anunciar que inclouria el Wii MotionPlus al joc Wii Sports Resort sense incrementar-ne el preu.

## Referències

* ↑ ; Izumi, Sachi«Nintendo Wii in doldrums in Japan, plans fight-back». Reuters, 09-04-2009. [Consulta: 9 abril 2009].
* 1 2 «Nintendo to Set Summer ’09 Ablaze with Wii MotionPlus and Wii Sports Resort». Nintendo of America, 14-04-2009. [Consulta: 14 abril 2009].
* ↑ «Nintendo to set Summer '09 ablaze with Wii MotionPlus and Wii Sports Resort». Nintendo, 14-04-2009. [Consulta: 15 abril 2009].
* 1 2 «Introducing Wii MotionPlus, Nintendo's upcoming accessory for the revolutionary Wii Remote». Nintendo, 14-07-2008. Arxivat de l'original el 2009-04-16. [Consulta: 14 juliol 2008].
* ↑ «Wii to bundle Sports Resort, MotionPlus». CNET, 03-05-2010. Arxivat de l'original el 2010-05-04. [Consulta: 3 maig 2010].

## Vegeu també

* Captura de moviments
# Francesc Vilar

Francesc Vilar (? - Barcelona, 1770) fou un compositor i organista català.
Organista titular de l'església dels Sants Just i Pastor, es conserven nombroses obres seves en diversos arxius de Catalunya, principalment a Montserrat, Astorga i Barcelona.

## Referències

* ↑ Pérez Gutiérrez, Mariano. Diccionario de la Música y Los Músicos, Volum 3. Ediciones AKAL, 1985. ISBN 9788470901386.